  Виталий Пронин Дуннеын Пунэмъёсыдлэсь уд пегӟы Пум понэмын Украиналэн пунэмъёсызъя ченгешонын: Валютая калыккуспо фонд дурбасьтӥз Россилы.2 ар талэсь азьло Украина Россилэсь 3 миллиард доллар пунэмаськиз. Сое берыктон дыр вуиз но, Украина пумитъяськыны кутскиз: со, пе, коммерческой кредит, озьыен, Россия но, мукет кунъёсысь банкъёс сямен, пунэмзэ 20 процентлы кулэстыны но сое пытсанэз берлолы кельтыны кулэ.Валютая калыккуспо фонд пуктӥз: Украиналы висъямын кун кредит, сое Россилы берыктоно декабрь пумозь. Киевлэн тодаз уськытэмын: пунэмзэ ӧз пытса ке, Украинаын дефолт луоз.  Россиын Дуно праздник Статистикая кун служба ивортэмъя, 2016-тӥ арез пумитаны семья шорлыдын 5 сюрс 790 манет быдтоз.Выль арлы ӝӧк пуктон туэ, кылем арен ӵошатыса, 28 процентлы дуногес усёз. Лыдэ басьтэмын 23 пумо сиён-юонлэн дуноямез: сӥльлэсь сиёнъёс, сыр, емышъёс но чорыг мызь. Россиысь 63 процентэз адямиос пусйизы, праздникез паськыт уз пусъе, уксёзэс шыръялозы шуыса.   Удмуртиын Юрттэт - огпол вазиськемен Сьӧлта черкогуртын ӧсъёссэ вӧлъяз многофункциональной центр - сое усьтонэ пыриськиз Удмурт элькунлэн Тӧроез Александр Соловьёв.Сьӧлталась МФЦ ужзэ мытэм дырысен отчы вазиськиз ни 80 адями: озьы  сьӧлтаослэн но луонлыксы кылдӥз 100 пумо кун услугаосты огпол вазиськемен басьтыны. Ёрос центрлэсь палэнын, Колесурын но Выль Мӧньяын, улӥсьёслэсь вазиськонъёссэс кутозы МФЦ-лэн та гуртъёсын ужась адямиосыз - калыклы сюрес вылын курадӟоно уз луы.Туннэ нуналлы шаермылэн пӧртэм сэрегъёсаз ужзэс радъяло 27 МФЦ-ос но 1 сюрслэсь ятыр улћсьёсын поселениосын солэн 83 ёзъёсыз. Вуоно арлэн кутсконаз МФЦ-ос 32 луозы. Соос ужалозы  котькуд городын но черкогуртын. Озьы асьмеос быдэстомы Президентлэсь В. Путинлэсь косонзэ, шуиз А. Соловьёв.Дасяз Елена Никитина Туспуктэм: nepravda.in.ua  Туспуктэмъёсыз А. Горбуновлэн. Теги: дуннеын Россиын Удмуртиын экономика  